ddrg/super_eurlex huggingface dataset:
54.

har allerede peget på de vigtigste nødvendige reformer og de midler, som kræves inden for industripolitikken, og de nødvendige investeringer for at modernisere erhvervsaktiviteter samt den måde, hvorpå man kan gennemføre dem. Følgende citater fra den udtalelse, som blev vedtaget for tre år siden, viser, at de samme retningslinjer stadig er under udarbejdelse, og at EU-foranstaltninger reagerer for langsomt på økonomiens og virksomhedernes behov, som er i konstant forandring; Regionsudvalget (6): a. er enigt i, at der er behov for at gøre fremskridt mht. intelligent specialisering for at fremme industriens konkurrenceevne, og er fortaler for, at lokale og regionale myndigheder i EU udvikler deres egne innovationsnicher. Intelligent specialisering er det vigtigste bindeled mellem Kommissionens meddelelse om industripolitikken og flagskibsinitiativet ‘Innovation i EU’; b. mener, at også de offentlige forvaltninger kan fungere som en vigtig drivkraft for virksomhedernes konkurrenceevne gennem innovative offentlige indkøb; c. er enigt i, at det er presserende behov for strukturelle reformer i lyset af de radikale forandringer, der berører erhvervsmiljøet;
41.

erkender, at reglen om »de tre nej'er« (ingen ny regulering, ingen nye EU-organer og ikke flere penge) har bidraget til, at de finansielle ressourcer til det europæiske territoriale samarbejde er blevet benyttet mere effektivt i de regioner, hvor der allerede findes en makroregional strategi; ønsker dog at understrege betydningen af en mere langsigtet finansiering. Fremfor alt har de organisationer, som får til opgave at koordinere strategiens gennemførelse, brug for langsigtet finansiering. De berørte medlemsstater og deres regionale og lokale myndigheder må i tråd med princippet om flerniveaustyring påtage sig et større ansvar og stille tilstrækkelige ressourcer til rådighed for gennemførelsen af den makroregionale EU-strategi for Alperegionen;
32.

Regionsudvalget mener, at procedurerne for validering af færdigheder, der er erhvervet uden for det formelle uddannelsessystem, er et meget vigtigt element i en grundlæggende ændring af den europæiske erhvervsuddannelsesmodel. For regionerne er de ikke kun en vigtig mekanisme til at udvikle et bæredygtigt arbejdsmarked, men bidrager også til at skabe mere fleksible uddannelsessystemer, som i højere grad er tilpasset en verden, der ændrer sig hurtigere og hurtigere, og forbedrer samtidig sammenhængen mellem almen og erhvervsfaglig uddannelse og beskæftigelse.
12.

Regionsudvalget påpeger, at den af Kommissionen foreslåede kvalitetsramme, som består af en række anbefalinger og eksempler på god praksis, som Kommissionen anbefaler, at man følger på frivillig basis, ikke henviser til et specifikt retsgrundlag i traktaterne og udgør et sui generis-retsinstrument, som heller ikke er udtrykkelig fastlagt i traktaterne. Kommissionens fremgangsmåde gør det umuligt for Europa-Parlamentet at tage stilling på et relevant grundlag. Men eftersom Kommissionens forslag ligger inden for rammerne af den delte kompetence mellem Unionen og medlemsstaterne på social- og arbejdsmarkedspolitikkens område som fastlagt i EUF-traktatens artikel 151 og 153, og da erfaringsudveksling og eksempler på bedste praksis på EU-plan har en helt klar merværdi, må Kommissionens forslag anses for at være i overensstemmelse med nærhedsprincippet og proportionalitetsprincippet.
19.

understreger, at sammenkoblingen af komplekse informationssystemer inden for multimodal transport med GNSS-systemerne, herunder navnlig Galileo, med kort og geografiske kort, med Copernicusprogrammet og andre informations- og datakilder gør det muligt at skabe et stort antal applikationer. Disse applikationer gør det muligt effektivt at planlægge transportruterne, at reagere hurtigt på de behov, der opstår på området, at løse de forskellige ekstraordinære eller krisesituationer effektivt, at forbedre transporteffektiviteten markant, hvilket gør det muligt at opnå energibesparelser og bidrage væsentligt til at mindske CO2-emissionerne og forbedre miljøet generelt, styrke borgernes mobilitet, ved at give dem en øget mulighed for at søge ledige stillinger osv. Men først og fremmest vil en helt ny industrisektor se dagen inden for behandling af disse data, oprettelse og administration af applikationerne og udnyttelse af deres resultater, hvilket vil skabe et stort antal arbejdspladser. Disse nyskabte arbejdspladser vil som oftest have den fordel, at de ikke skal udøves on location og derfor kan give arbejdsmuligheder selv i fjerntliggende og mindre udviklede regioner;
41.

opfordrer Kommissionen til at fastlægge former for administrativ bistand til vigtige områder som fastlæggelsen af foranstaltningernes mål, evalueringen af deres resultater ved hjælp af passende indikatorer og vedtagelsen af opfølgningstiltag. Det, det handler om, er at sikre, at de berørte myndigheder gennemfører disse aktiviteter på en ensartet måde, og at medvirke til, at en administrativ kultur baseret på overvågning og evaluering af aktiviteterne vinder indpas i EU. Ligeledes anser Regionsudvalget det for vigtigt at sikre, at de regionale myndigheder kan få bistand til initiativer vedrørende finansieringsteknik, som er afgørende for at øge ressourcerne og investeringerne, og på området offentlige kontrakter, som i stadig højere grad bør fungere som et redskab for de offentlige myndigheder til at stimulere innovation og kreativitet.
12.

bemærker, at selv om det i følge hvidbogen er nødvendigt for den fremtidige velstand at sikre effektiv transport i alle regioner, opfatter Kommissionen i stigende grad transportsektoren som ethvert andet frit markedssegment, og dette sker ikke blot i forbindelse med vurderingen af statsstøtte. De offentlige transportvirksomheder (eller dem, som hører under et offentligt organ) er ofte i en vanskelig situation, fordi de private erhvervsdrivende driver rentabel transport og rentable ruter (undertiden til dumpingpriser med henblik på at skabe en fremtidig monopolsituation), mens de offentlige virksomheder og visse transportvirksomheder (herunder enheder, der ejes af offentlige aktører) er henvist til at drive mindre rentable ruter og forbindelser. Hvis vi går ud fra, at hvidbogen ikke kun analyserer transport som en kommerciel sektor, men også som et instrument til at fremme konkurrenceevnen og velstanden i EU og dets forskellige regioner, så er det nødvendigt at ændre tilgangen til offentlige operatører eller sidestillede i forhold til private operatører. Private operatører opfatter logisk nok kun transport som en potentiel kilde til kommercielt overskud uden at tage hensyn til behovet for at sikre konkurrenceevnen i forskellige regioner og i Den Europæiske Union samlet set;
33.

mener, at der systematisk skal tages højde for en territorial dimension, når det gælder politikområder, hvor kompetencerne henhører under EU. Regionsudvalget bifalder i den forbindelse Kommissionens initiativ til fremme af bedre regulering og er enigt i, at »ved at anvende principperne om bedre regulering vil det kunne sikres, at foranstaltningerne er understøttet af faktuelle forhold, at de er vel udformede og til mærkbar og holdbar fordel for borgere, virksomheder og samfundet som helhed« (12). Regionsudvalget glæder sig navnlig over, at initiativet om bedre regulering tager de hovedprincipper op, der er skitseret i Regionsudvalgets charter for flerniveaustyring i Europa;
45.

opfordrer alle medlemsstater til at samarbejde med de lokale og regionale myndigheder om gennemførelsen og håndteringen af både den mekanisme til hurtig omfordeling, som Kommissionen har foreslået — hvis den da bliver gennemført — og de eventuelle fremtidige obligatoriske og automatiske flytningsordninger. Udvalget mener, at etableringen af kanaler og muligheder for, at tredjelandsstatsborgere kan komme til Europa for at arbejde eller studere bør spille en central rolle i udviklingen af den fremtidige migrationspolitik. For at kunne fastlægge det antal tredjelandsstatsborgere, som de enkelte medlemsstater skal modtage, er det nødvendigt at tage hensyn til, hvor stor uudnyttet kapacitet, der er på arbejdsmarkedet (også under hensyntagen til dets struktur) og i uddannelsessystemet i de forskellige regioner og i medlemsstaterne. Udvalget påpeger, at det derfor er lige så nødvendigt at fremskynde proceduren for indførelse af forenklede visumordninger for tredjelandsstatsborgere, der deltager i programmer for uddannelse, forskning og økonomisk samarbejde, samt udbygge samarbejdet med de andre berørte lande og oplyse om de muligheder, som disse programmer indeholder for lovlig migration til Europa, og om de alvorlige farer, der er forbundet med en irregulær migration;
28.

glæder sig endvidere over, at nogle offentlige myndigheder på lokalt og regionalt niveau har anvendt deres indkøbspolitik til at tilskynde til og kræve, at deres leverandører betaler rimelige lønninger til deres ansatte. Med henblik herpå bemærker udvalget med tilfredshed, at Europa-Parlamentets og Rådets direktiv 2014/24/EU af 26. februar 2014 om offentlige udbud, der træder i kraft i april 2016, eksplicit fastslår, at anvendelsen af arbejds- og ansættelsesvilkår, der er mere favorable for arbejdstagerne, ikke bør hindres (betragtning 37). Direktivet fastsætter endvidere, at de ordregivende myndigheder ikke må anvende pris alene eller omkostninger alene som det eneste tildelingskriterium for offentlige kontrakter (artikel 67). Desuden glæder udvalget sig over Domstolens dom i sag C-115/14 (af 17. november 2015), hvori det fastsættes, at EU-retten ikke er til hinder for, at tilbudsgivere, som nægter at forpligte sig til at betale de pågældende ansatte en mindsteløn, udelukkes fra deltagelse i udbudsproceduren (10).
34.

bifalder, at audiovisuelle tjenesteydelser udtrykkeligt er undtaget fra forhandlingerne; beklager imidlertid, at dette ikke gælder for kulturelle tjenesteydelser; er derfor bekymret for, at det bliver vanskeligt at afgrænse kulturelle tjenesteydelser og opfordrer til beskyttelse af den sproglige mangfoldighed og det kulturelle særpræg hos de lokale og regionale myndigheder under særlig hensyntagen til behovene hos mindretal samt ophavsret og intellektuelle ejendomsrettigheder;
(12) For at opnå en mere effektiv brug af ressourcer, gøre udvekslingen af oplysninger lettere og undgå, at medlemsstaterne hver især bliver nødt til at foretage samme udvikling af deres systemer til oplagring af information, bør der være en specifik bestemmelse om, at der oprettes et centralt register, som er tilgængeligt for alle medlemsstater og Kommissionen, og hvor medlemsstaterne kan uploade og lagre information i stedet for at udveksle den via e-mail . Det nødvendige praktiske arbejde med at oprette et sådant register bør vedtages af Kommissionen efter proceduren i artikel 26, stk. 2, i direktiv 2011/16/EU.

(12) For at opnå en mere effektiv brug af ressourcer, gøre udvekslingen af oplysninger lettere og undgå, at medlemsstaterne hver især bliver nødt til at foretage samme udvikling af deres systemer til oplagring af information, bør der være en specifik bestemmelse om, at der oprettes et centralt register, som er tilgængeligt for alle medlemsstater og Kommissionen, og hvor medlemsstaterne uploader og lagrer information. Det nødvendige praktiske arbejde med at oprette et sådant register bør vedtages af Kommissionen efter proceduren i artikel 26, stk. 2, i direktiv 2011/16/EU , og medlemsstaterne bør have garanti for, at de kan identificere den eller dem, der begunstiges af afgørelsen .
56.

understreger, at europæiske borgerinitiativer er et redskab, som giver borgerne mulighed for aktivt at deltage i politikudformningen i EU, og initiativet bør derfor ikke indledes af EU-institutioner. Det erkender imidlertid sin egen rolle og sit eget ansvar og minder i den forbindelse om sit præsidiums afgørelse (2) om Regionsudvalgets deltagelse i europæiske borgerinitiativer. Det minder om sit tilsagn om at støtte europæiske borgerinitiativer, der henhører under Regionsudvalgets politikområder og betragtes som politisk relevante, f.eks. ved at støtte Kommissionens screening af foreslåede europæiske borgerinitiativer ud fra et perspektiv om lokal/regional relevans og nærhedsprincippet, ved at være vært for aktiviteter i forbindelse med de europæiske borgerinitiativer, ved at støtte decentraliserede kommunikationsaktiviteter i forbindelse med de europæiske borgerinitiativer, ved, hvor dette er relevant, at afgive initiativudtalelser om de europæiske borgerinitiativers emner, ved at deltage aktivt i Europa-Parlamentets høringer og den politiske opfølgning og ved at støtte gennemførelsen af vellykkede europæiske borgerinitiativer og, hvor dette er relevant, den deraf følgende lovgivning.
31.

Regionsudvalget er bekymret over, at der ikke findes tilstrækkelige midler under udgiftsområde 2 til at kompensere for de indkomsttab, som landmændene i EU's medlemsstater lider som følge af de store prisfald på landbrugsprodukter, der skyldes de lave opkøbspriser, afskaffelsen af mælkekvoterne, svinepesten i Europa og de russiske sanktioner. Udvalget er bekymret over, at der ikke kalkuleres med nogen form for (direkte) støtte til afhjælpning af sådanne situationer;
37.

Kommissionen og EIB bør med henblik på at fremme anvendelsen af finansielle instrumenter — og altså ikke alene i forbindelse med gennemførelsen af ESIF — give regionerne mulighed for at få tilstrækkelig relevant teknisk bistand. Denne bistand skulle gøre det muligt at udvikle mere skræddersyede løsninger for de enkelte regioner, men den forudsætter ligeledes, at der findes en egentlig omfattende vejledning om, hvordan lokale og regionale myndigheder kan ansøge om finansielle instrumenter, EIB-lånefaciliteter og EFSI-lån, således at de bliver i stand til at træffe velfunderede beslutninger om, hvilket finansielt instrument der er mest relevant for dem med hensyn til størrelse, investeringstype og risikoniveau.
39.

beklager i denne sammenhæng, at der ikke anføres nogen liste over argumenter som eksempel, der på en retssikker måde kunne begrunde et nationalt forbud i de enkelte medlemsstater; henviser til, at en sådan liste, som har vist sig at være fordelagtig for retssikkerheden, findes i f.eks. direktiv (EU) 2015/412 om ændring af direktiv 2001/18/EF for så vidt angår medlemsstaternes mulighed for at begrænse eller forbyde anvendelse af genetisk modificerede fødevarer og foderstoffer på deres område;
56.

Det Europæiske Regionsudvalg understreger, at regulering er en væsentlig faktor for et velfungerende energimarked, og at indførelse af et prissignal er afgørende for en optimal placering af infrastrukturerne og produktionsmidlerne og for at muliggøre en fælles indsats rettet mod at optimere omkostningerne for energiforbrugerne. Endvidere ville en udspecificering af energipriserne i sammenligningsøjemed sikre øget transparens omkring konkurrencevilkårene;
Derfor opfordrer Regionsudvalget EU til aktivt at støtte et langsigtet globalt mål, som svarer til de mest sikre IPCC-scenarier. Der bør sigtes mod at nå et mål om nul CO2-udledninger i 2050. Et sådant fælles mål vil sende et kraftigt signal til samtlige lande og samtlige aktører, især investorerne, med det mål at styre verdensøkonomien langt bort fra fossile energikilder.

Regionsudvalget minder i den forbindelse om, at EU har fastsat et langsigtet reduktionsmål på 80-95 % for drivhusgasemissioner inden 2050.
46.

understreger, at fremme af mere omfattende og bevidste digitale færdigheder styrker borgernes og deres repræsentanters evne til at vurdere og forebygge faren for, at særlige geografiske kendetegn og inddelinger på økonomisk, handelsmæssigt og kulturelt plan forsvinder til fordel for en standardisering af de audiovisuelle medietjenester, som gennemføres af dem, der har magten over nettet.
17.

er enig med Kommissionen i, at uberettiget geografisk blokering i de fleste tilfælde ikke forekommer logisk set fra et forbrugersynspunkt, især når levering af tjenesteydelser til en bestemt region afvises eller forbrugeren omdirigeres til et lokalt websted med andre forretningsbetingelser, hvilket illustrerer de eksisterende begrænsninger i et digitalt indre marked, men minder om, at geografisk blokering bl.a. er et resultat af det nuværende finansieringssystem for audiovisuel produktion og tildelingen af afgrænsede territoriale licenser; fremhæver dog af hensyn til de 50 millioner europæiske borgere, som taler et regionalt mindretalssprog eller et af de mindre anvendte sprog i EU, nødvendigheden af at finde frem til grænseoverskridende løsninger for digitale medietjenester. Set i lyset af den sproglige mangfoldighed, der er en af grundpillerne i Europa, skal mange mindretal have mulighed for at få adgang til medietjenester på deres modersmål; opfordrer derfor på ny til, at der fremlægges et lovforslag om forbud mod geografisk blokering i det digitale indre marked (1), der tager hensyn til det audiovisuelle indholds kulturelle særpræg;
32.

anbefaler at diversificere opdrættet af vandorganismer og henleder især opmærksomheden på produktionen af alger, der ud over at finde stigende anvendelse som føde for mennesker og dyr i de seneste år har vist sig at være meget velegnet til visse former for industriproduktion eller energiproduktion. Imidlertid bliver det store potentiale i alger ikke udnyttet i EU, selv om det er en af de afgrøder, der giver de største muligheder for miljømæssig bæredygtighed, da alger hverken kræver gødning eller producerer affald;
49.

glæder sig over projekter som ERA-NET for havenergi, der har til formål at samordne aktiviteter mellem medlemsstaternes og regionernes agenturer for at støtte forskning og innovation inden for sektoren, og ser frem til at se en mangfoldighed af havenergiprojekter modtage støtte under Horisont 2020 og andre programmer som Erasmus+;
47.

plæderer for en risikobaseret, mere fleksibel og proportional tilgang til inspektioner, således at der kan gennemføres mere end én form for inspektion ved et enkelt besøg, og at der i berettigede tilfælde kan foretages tidlig varsling af kontrolbesøg for at sikre, at disse kan gennemføres effektivt og med begrænsede afbrydelser i landbrugernes og andre støttemodtageres daglige arbejde. Når der er stor risiko for fejl, kan der ske for-inspektioner for at bidrage til at øge støttemodtagerens overholdelse af reglerne og medansvar;
47.

henviser til afgørende faktorer for SMV'ers udvikling som erhvervsvenlige rammevilkår, moderne infrastruktur samt tilstedeværelsen af højteknologiske erhvervssektorer og højt kvalificeret arbejdskraft. Derfor bør initiativerne inden for rammerne af kapitalmarkedsunionen udformes på en måde, som sikrer dels, at de transaktionsomkostninger, der er forbundet med tilvejebringelse af kapital, reduceres, dels, at de når ud til den gruppe af mikrovirksomheder, der både er den største set i forhold til antal, og den gruppe som har de svageste forbindelser til kapitalmarkederne. Udvalget påpeger endvidere behovet for at reducere den administrative byrde som følge af lovgivningen;
6.

glæder sig over udvidelsen — under den præventive del af stabilitets- og vækstpagten — af anvendelsesområdet for investeringsklausulen for at tage hensyn til medlemsstaternes investeringsprogrammer, navnlig hvad angår struktur- og samhørighedspolitikken, ungdomsbeskæftigelsesinitiativet, transeuropæiske netværk og Connecting Europe-faciliteten samt samfinansiering under EFSI; gentager viljen til at bekæmpe den økonomiske krise og den voksende afstand mellem Europas centrum og de fjerntliggende regioner ved hjælp af anticykliske foranstaltninger rettet mod igen at få gang i investeringerne og sat tillid højt på dagsordenen i EU. Udvalget bekræfter derfor synspunktet i sin udtalelse af 17. april 2015 om forslaget til en forordning om EFSI, nemlig at al national medfinansiering holdes uden for beregningerne i forbindelse med stabilitets- og vækstpagten, uanset hvilken situation medlemsstaten befinder sig i i forhold til pagten, for at afværge risikoen for, at de lande, der har størst behov for nye investeringer, ikke engang kan foretage de investeringer, som støttes med EU-finansiering. Der må med andre ord ikke bremses for projektmedfinansieringen, og det skal undgås, at vækstforskellene inden for euroområdet forværres;
8.

bemærker, at mælkepakkens mulighed for at regulere udbuddet for de beskyttede oprindelsesbetegnelsers vedkommende tilsyneladende stadig udnyttes meget lidt (tre oste i Frankrig og to i Italien), og ønsker at modtage flere oplysninger fra Kommissionen om verserende ansøgninger. Udvalget slår til lyd for at fremme denne mulighed i medlemsstaterne og for, at Kommissionen forenkler adgangen til ordningerne for den beskyttede oprindelsesbetegnelse (BOB) og den beskyttede geografiske betegnelse (BGB).
70.

opfordrer til bedre koordination mellem forvaltningsniveauer med henblik på at fjerne hindringer for landets funktion, for en effektiv gennemførelse af reformdagsordenen og for mobilitet, investeringer og forbindelser på forskellige politiske områder samt for oprettelse af et fælles økonomisk område. Udvalget påpeger, at decentralisering ikke er det samme som fragmentering, og at der også er behov for koordinerede rammestrategier, da reformerne skal fortsætte på alle niveauer. Udvalget opfordrer til at fremme udviklingen af fælles mål, som er forenelige, men rækker ud over særinteresser;
9.

Datomærkningen af fødevarer og mærkning rettet mod at beskytte forbrugerne og fremme den offentlige sundhed er ikke velegnet til alle produkter med det resultat, at spiselige fødevarer helt unødvendigt smides ud. Kommissionen har en afgørende rolle at spille i at påvise, om det vil være muligt at formulere retningslinjer for bedre ressourceudnyttelse ved for eksempel at donere fødevarer til velgørende organisationer og fødevarebanker og anvende fødevarer, der har overskredet sidste anvendelsesdato, som foder, under forudsætning af at kravene til fødevaresikkerhed er overholdt. Der er behov for oplysning af alle interessenter, producenter, detailhandlere og forbrugere for at skabe en bedre forståelse af datomærkningen, f.eks. bør det gøres klart, at påskriften »bedst før« ikke indikerer, at fødevarerne bliver giftige efter den angivne dato.
65.

fremhæver det vigtige i, at der som led i bekæmpelsen af voldelig radikalisering ydes støtte til familien. Ifølge nogle eksperter er der ofte for meget fokus på at arbejde med den enkelte i stedet for at arbejde med familien. Familien kan bidrage til at forebygge radikalisering og hjælpe med til at genintegrere radikaliserede personer, herunder personer der er vendt tilbage fra konfliktområder, til at genetablere kontakten med samfundet. Udvalget opfordrer derfor medlemsstaterne og deres lokale og regionale myndigheder til at anerkende vigtigheden af denne støtte og behovet for at hjælpe familier i denne situation ved at udforme hensigtsmæssige programmer;
23.

mener, at principperne for regionale og lokale erhvervsfremmende bankers og andre finansieringsinstitutters samarbejde med Det Europæiske Centrum for Investeringsrådgivning (European Investment Advisory Hub, EIAH) bør præciseres og uddybes. Det Europæiske Centrum for Investeringsrådgivning bør navnlig støtte de lokale myndigheder og de lokale erhvervsfremmende banker i deres projektforberedelse, rådgive i finansieringstekniske spørgsmål og yde bistand i forbindelse med vidensoverførsel. Derudover bør der være mulighed for, at EIAH ikke kun indgår partnerskabsaftaler med nationale banker, men også med regionale banker.